

Latvijas Republika

**TALSU NOVADA PAŠVALDĪBA**

**TALSU NOVADA SOCIĀLAIS DIENESTS**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālrunis 63221889; 29357075; e-pasts: socialais.dienests@talsi.lv

Talsos

Pielikums

Talsu novada Sociālā dienesta

05.08.2025. rīkojumam Nr. TNSD/25/5-3/60/RPERJ

**Atklāta konkursa nolikums uz Talsu novada Sociālā dienesta**

**Ģimenes asistenta amatu**

1. **Vispārīgie noteikumi**
	1. Nolikums nosaka kārtību, kādā tiek organizēts atklāts konkurss uz Talsu novada Sociālā dienesta (turpmāk – Dienests) Sociālo pakalpojumu nodaļas *Ģimenes asistenta* (profesijas kods pēc klasifikatora 2635 01) amatu Talsu novadā.
	2. Konkursa mērķis ir izraudzīties Dienesta Sociālo pakalpojumu nodaļas *Ģimenes asistenta* amatam Talsu novadā atbilstošāko pretendentu.
2. **Konkursa komisija**

2.1. Konkursa komisija (turpmāk - Komisija) izveidota četru Dienesta darbinieku sastāvā.

2.2. Komisija darbu veic klātienē. Komisija ir lemttiesīga, ja komisijas sēdē piedalās vismaz trīs komisijas locekļi.

2.3. Komisija veic pretendentu iesniegto pieteikumu dokumentu izvērtēšanu un Nolikumā noteiktajā kārtībā nosaka pretendentu interviju norises laiku un vietu. Darbinieks, kurš atbildīgs par konkursa gaitas dokumentēšanu, ar elektroniskā pasta starpniecību paziņo intervijas norises laiku un vietu tiem pretendentiem, kuri tiek aicināti uz darba interviju. Darba intervija tiek organizēta klātienē.

2.4. Komisijas sēdes tiek protokolētas. Protokolēšanu nodrošina Dienesta lietvedis.

2.5. Komisija sagatavo konkursa noslēguma protokolu un kopā ar konkursā uzvarējušā pretendenta iesniegtajiem dokumentiem un ierosinājumu par pretendenta izvirzīšanu pieņemšanai darbā iesniedz to Dienesta vadītājam.

1. **Konkursa dalībnieki**
	1. Konkursā var piedalīties un par tā uzvarētāju kļūt jebkura pilngadīga persona, kura iesniegusi pieteikumu kopā ar visiem Nolikumā noteiktajiem nepieciešamajiem pretendentu atlases dokumentiem un saņēmusi augstāko punktu skaitu.
	2. Pieteikumu var iesūtīt pa pastu, norādot adresātu – Talsu novada Sociālais dienests, adrese: Kareivju iela 7, Talsi, LV-3201, iesūtīt e-pastā socialais.dienests@talsi.lv vai iesniegt personīgi slēgtā aploksnē, ievietojot to pie pašvaldības ārdurvīm (Kareivju ielā 7, 2. korpuss) novietotajā pastkastē ar uzrakstu *Talsu novada Sociālais dienests*. Uz aploksnes jānorāda **“Konkursam uz Ģimenes asistenta amatu”**.
	3. Pa pastu iesūtītam vai personīgi iesniegtam pieteikumam jābūt personīgi parakstītam, e-pastā iesūtītajam pieteikumam jābūt parakstītam ar drošu elektronisko parakstu.
	4. Pieteikums jāiesniedz vai jānodrošina tā iesūtīšana e-pastā vai pa pastu (pasta zīmogs) līdz **2025. gada 4. septembra plkst. 16.00**. Pēc šī termiņa saņemtie pieteikumi netiek vērtēti.
	5. Pieteikumam jāsastāv no šādiem dokumentiem:

3.5.1. dzīves apraksts (CV);

 3.5.2.nolikuma prasībām atbilstošas augstākās izglītības dokumenta kopija;

 3.5.3. motivācijas vēstule (ne vairāk kā viena A4 formāta lapa);

 3.5.4. B kategorijas autovadītāja apliecības kopija.

3.6. Pretendents var iesniegt amata pienākumu izpildei atbilstošu papildus apmācību apliecinošu dokumentu kopijas.

**4. Pieteikumu izskatīšana, vērtēšanas kritēriji, lēmuma pieņemšana**

4.1**.** Konkursa *pirmajā kārtā* divu darba dienu laikā pēc pieteikumu iesniegšanas termiņa beigām, atver aploksnes un/vai izvērtē elektroniski iesūtītos pieteikumus, atlasa tos pieteikumus, kuri satur visus konkursa Nolikuma 3.5. punktā noteiktos pieteikuma dokumentus un izvērtē pretendenta izglītību un pieredzi.

4.2. Konkursa *otrajā kārtā (darba intervijā ar pretendentu)* tiek uzaicināti pretendenti, kuri pirmajā kārtā ieguvuši lielāko punktu skaitu par izglītību, pieredzi un papildus apmācību, pretendentu skaitu nosaka Komisija, savstarpēji vienojoties. Komisija vērtē pretendenta izpratni par amata pienākumu izpildi, saskarsmes spējas, komunikācijas un argumentācijas prasmi.

4.3. Komisija sazinās tikai ar tiem pretendentiem, kuri tiek aicināti dalībai konkursa otrajā kārtā.

4.4. Konkursa pirmajā kārtā lēmumu par pretendenta atbilstību Komisija pieņem, pamatojoties uz šādiem kritērijiem (nolikuma 1. pielikums):

 4.4.1. pirmā cikla augstākā izglītība sociālajā darbā, sociālajā aprūpē, pedagoģijā, psiholoģijā, sociālās rehabilitācijas jomā vai veselības aprūpes jomā - **5 punkti**;

4.4.2.apgūst otrā cikla augstāko izglītību sociālajā darbā, sociālajā aprūpē, pedagoģijā, psiholoģijā, sociālās rehabilitācijas jomā vai veselības aprūpes jomā – **3 punkti**;

 4.4.2. pieredze līdzīga rakstura amatā (vērtē pēdējo trīs gadu pieredzi) - par katru gadu **2 punkti**;

 4.4.3. amata pienākumu izpildei atbilstošu papildus apmācību vai kursu apmeklējums (pēdējo 3 gadu laikā) – līdz **2 punktiem**.

4.5. Lēmumu otrajā kārtā pēc intervijas par pretendenta atbilstību pieņem, pamatojoties uz šādiem kritērijiem:

4.5.1.pretendenta izpratne par amata pienākumu izpildi (situāciju risinājumi, skaidrojums par iespējamām problēmām, to risinājumu, gadījumu risinājums, spēja sniegt kompetentas atbildes uz jomai specifiskiem jautājumiem u.c.) līdz **5 punktiem** (subjektīvs vērtējums);

4.5.2.pretendenta saskarsmes spējas, komunikācijas un argumentācijasprasme – līdz **3 punktiem** (subjektīvs vērtējums).

4.6. Komisijas locekļiem otrās kārtas (intervijas) laikā ir tiesības uzdot pretendentam jautājumus, kas saistīti ar iepriekšējo pieredzi, zināšanām problēmsituāciju analīzi u.c. ar amata pienākumu izpildi saistītus jautājumus.

4.7. Par otrajā kārtā veikto pretendentu novērtēšanu Komisija apkopo informāciju, norādot katram pretendentam otrajā kārtā iegūto punktu skaitu.

4.8. Katram komisijas loceklim ir tiesības individuāli dot papildus līdz **2 vērtējuma punktiem** par pretendenta argumentācijas prasmi, izpratni par amata pienākumu izpildi, rakstiski pamatojot savu vērtējumu. Savu viedokli komisijas loceklis pēc intervijas ieraksta pretendenta izvērtēšanas lapā un apliecina to ar parakstu.

4.9. Lēmumu par pretendenta atbilstību amatam pieņem, pamatojoties uz pirmajā un otrajā kārtā iegūto punktu kopsummu. Katra Komisijas locekļa piešķirtie novērtējuma un papildus punkti katram pretendentam pirmajā kārtā tiek summēti un dalīti ar komisijas locekļu skaitu un pievienoti otrajā kārtā iegūtie punkti. Turpmākai pretendentu vērtēšanai tiek izmantots kritēriju vidējais punktu skaits.

4.10. Komisija pieņem galīgo lēmumu bez pretendentu klātbūtnes un iesniedz konkursa noslēguma protokolu Dienesta vadītājam.

4.11. Par konkursa rezultātiem paziņo katram *otrajā kārtā* intervētajam pretendentam rakstveida formā piecu darba dienu laikā pēc Dienesta vadītāja apstiprinājuma saņemšanas.

4.12. Piekrišanu konkursa rezultātā uzsākt *ģimenes asistenta* amata pienākumu izpildi konkursa uzvarētājs apliecina rakstveida iesniegumā pēc tam, kad saņēmis informāciju par konkursa rezultātiem.

4.13. Pretendents, kurš uzvarējis amata konkursā, tiek pieņemts darbā, noslēdzot darba līgumu ar pārbaudes termiņu.

4.14. Ja pretendents, kurš uzvarējis atklātā konkursā, pieņem lēmumu atteikties no *ģimenes asistenta* amata pienākumu izpildes, Komisija var pieņemt lēmumu par nākamā otrajā kārtā intervētā pretendenta ar lielāko iegūto punktu skaitu izvirzīšanu pieņemšanai darbā, ievērojot šī Nolikuma nosacījumus.

4.15. Ja konkurss noslēdzies bez rezultāta (nav pieteicies neviens pretendents vai pieteikušies pretendenti netiek virzīti iecelšanai amatā) un par to pieņemts Komisijas lēmums, ar Dienesta vadītāja rīkojumu tiek izsludināts atkārtots konkurss, nosakot pretendentu pieteikšanās termiņu, negrozot šajā nolikumā noteikto amata pretendentu vērtēšanas kārtību un kritērijus.

1. **Amata pamatpienākumi, nepieciešamā izglītība, zināšanas un prasmes**

**5.1.** **Amata pamatpienākumi:**

5.1.1. sniegt ģimenes asistenta pakalpojumu saskaņā ar sociālā darbinieka norādītiem, skaidri nodefinētiem, sasniedzamiem un izpildāmiem uzdevumiem;

5.1.2. veicināt klienta līdzdalību savu sociālo, pašaprūpes un sadzīves prasmju apgūšanā;

5.1.3. palīdzēt klientam apgūt un nostiprināt sociālās prasmes, prasmes apieties ar finanšu līdzekļiem un plānot savu budžetu;

5.1.4. sniegt atbalstu un palīdzību veselības problēmu risināšanā, mājokļa jautājumu risināšanā un izglītības jautājumos;

5.1.5. palīdzēt apgūt vai uzlabot un nostiprināt vecākiem bērnu aprūpes un audzināšanas prasmes;

5.1.6. attīstīt klienta prasmes orientēties sociālajā apkārtnē un piekļūt nepieciešamajiem resursiem.

**5.2.** **Amata veikšanai nepieciešamā izglītība, zināšanas un prasmes**

5.2.1.pirmā cikla augstākā izglītība sociālajā darbā, sociālajā aprūpē, pedagoģijā, psiholoģijā, sociālās rehabilitācijas jomā vai veselības aprūpes jomā vai students/e ar plānoto iegūstamo augstāko izglītību sociālajā darbā, sociālajā aprūpē, pedagoģijā, psiholoģijā, sociālās rehabilitācijas jomā vai veselības aprūpes jomā;

5.2.2. prasmes nodrošināt atgriezenisko saiti ar Dienesta darbiniekiem, izvērtēt un piesaistīt atbilstošus resursus;

5.2.3. prasme novērtēt un analizēt savus darbības rezultātus;

5.2.4. valsts valodas prasme augstākajā līmenī atbilstoši Valsts valodas likuma prasībām;

5.2.4. labas komunikācijas un konfliktu risināšanas prasmes, spēja strādāt komandā un sadarboties;

5.2.5. “B” kategorijas autovadītāja apliecība.

**6. Noslēguma noteikumi**

6.1. Informācija par konkursu tiek ievietota Talsu novada pašvaldības oficiālajā tīmekļvietnē [www.talsunovads.lv](http://www.talsunovads.lv), Nodarbības valsts aģentūras tīmekļvietnē [www.nva.gov.lv](http://www.nva.gov.lv), tiešsaistes sociālo tīklu tīmekļvietnē [www.facebook.com](http://www.facebook.com), laikrakstā “Talsu Vēstis”.

6.2. Pretendenta iesniegtais pieteikums tiek reģistrēts pieteikumu saņemšanas reģistrā.

6.3. Pieteikumi, kas saņemti pēc Nolikuma 3.4. punktā noteiktā termiņa, nesatur visu Nolikuma 3.5. punktā noteikto informāciju un dokumentus, netiek vērtēti.

6.4. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām.

6.5. Konkursa dokumentiem saskaņā ar Dienesta 23.01.2023. rīkojumu Nr. TNSD/23/1-2/2/RPJ “Par ierobežotas pieejamības informāciju Talsu novada Sociālajā dienestā” ir ierobežotas pieejamības statuss.

6.6. Ja konkursa norise ir bijusi nesekmīga (nav pieteicies neviens pretendents vai pieteikušos pretendentu profesionālā sagatavotība neatbilst Nolikumā noteiktajām prasībām) un par to pieņemts komisijas lēmums, var tikt izsludināts atkārtots konkurss.

Vadītāja I. Kārklevalka